Zik taddart n Ilaḥluten tebna ixxamen-is wa deffir n wayeḍ, tura llan imezdaɣ n taddart yeǧǧan ixxamen-nsen iqdimen ṣubben-d ɣer uzaɣar, bnan s talɣa nniḍen, talɣa tatrart, imi d ayen yifen liḥala-nsen deg yixxamen iqdimen, akken qqaren yal lweqt s lweqt-is, ixxamen iqdimen qqimen kan d ccfawat ɣef zik-nni, yal ilemẓi ad izeṛ amek id kkren lejdud-id d wamek ddren, d tudert qessiḥen ɛacen di tallit n zik, ɣef waya ar d naf lebni atrar yuget s waṭaṣ ii ttnadin akk medden ɣef tudert igerrzen, ad sgunfun deg ixxamen-nsen, dɣa ma neṭṭef amedya deg uxxam atrar ad t-naf yebna s lebrik, daxel yebḍa d tixxamin, yesɛa takuzint, abduz, tixxamin n tguni, tanwalt yesɛa ladal, ur yesɛi ara aqermud llan ixxamen atraren iwumi xeddmen aqermud n leqbayel i ccbaḥa kan, nezmer ad naf axxam ɣef wayeḍ, sin kraḍ neɣ ugar, agens d akaṛlaj, leḥyuḍ-is d win isebɣen s yiniyen yemxalafen.